Tidligt lørdag aften kørte tre biler langs Himmerlandsgade i Aars. De to første bremsede ned for et rødt lys - det gjorde den sidste ikke. Det resulterede i, at den bagerste ramte den midterste, som igen ramte den forreste. Før nogen nåede at registrere hvad der er sket, eller hvem der kørte bilen, var den bagerste bil stukket af fra stedet. Tilbage på gaden lå nogle bildele, som formentlig stammer fra en VW. Ifølge Nordjyllands Politi i Løgstør, kan de to bilister nu ikke få dækket deres skader, medmindre bilisten der stak af bliver funder. De vil derfor meget gerne høre fra vidner, der har set uheldet eller har kendskab til, hvem der kørte bilen.

Referat:
To bilister kan ikke få dækket deres skader, da en hensynsløs bilist stak af fra en ulykke.